**Fadervor - en særlig bøn**



**Forfatter: Kirsten Westh Lund, 2022**

Antal lektioner: 6

### Beskrivelse

Dette undervisningsforløb forholder sig til kundskabsområdet Kristendom i 3. kl. med særligt fokus på bønnen Fadervor.

### **Mål**

Målet for undervisningen er, at eleverne får en grundlæggende forståelse for:

* hvad det vil sige at bede – og hvad de enkelte bønner i fadervor handler om
* hvordan indholdet i fadervor hænger sammen med vores hverdagsliv
* hvilke tekster fra Det gamle Testamente og Det nye Testamente, der understøtter bønnerne i fadervor
* muligheden for at arbejde med emner/tekster inden for Bibelen og kristendommen, samt muligheden for at udtrykke deres oplevelse af de bibelske beretninger

**Fra FKFs læseplan for 3. klasse**

*Kristendom:*

* Fadervor

**Fælles Mål efter 3. klassetrin**

*Kompetencemål:*

* Eleven kan forklare, hvad kristendom er, og gengive hovedtræk i kristendommens historie, herunder folkekirkens betydning i Danmark

*Færdigheds- og vidensområder og -mål:*

* Eleven kan udtrykke sig om grundbegreber i kristendommen
* Eleven har viden om centrale kristne grundbegreber
* Eleven har viden om centrale bibelske fortællinger
* Eleven har viden om og kan udtrykke sig om opfattelser af Gud, tro og mennesker

**Arbejdsmetoder**

Elevmaterialet er primært tænkt til fælles oplæsning samt oplæg til samtale.

I forbindelse med opgaverne vil der være mulighed for at arbejde både individuelt, parvis og gruppevis alt efter klassens faglige og sociale situation.

**Opgavetyper**

Undervejs i gennemgangen af de forskellige bønner i fadervor er der følgende opgavetyper:

* Besvarelse af spørgsmål
* Rebus
* Andre opgaver
* Lær fadervor med fagter
* Lav et fadervor armbånd
* Farvelægge tegneark
* Lave illustrationer til Fadervor

Oversigt over lektionerne

Lektion 1 - 2:

**De 3 første bønner i Fadervor**

* Vor Fader, du som er i himlene
* Helliget blive dit navn
* Komme dit rige

Lektion 3 - 4:

**De 3 følgende bønner**

* Ske din vilje som i himlen, således også på jorden
* Giv os i dag vort daglige brød
* Forlad os vor skyld, som også vi forlader vore skyldnere

Lektion 5 - 6:

**De sidste bønner + afslutningen på fadervor**

* Led os ikke ind i fristelse, men fri os fra det onde
* For dit er Riget og magten og æren i evighed
* Amen

**Oversigt over kopisider/ideer:**

*Til lektion 1 - 2:*

* Farvelæg fadervor skrevet med dobbelt bogstaver (kopiark 1)
* Farvelæg tegningen Moses ved den brændende tornebusk (kopiark 2)
* Lyt til - og syng med - når Sigurd synger fadervor:

<https://www.youtube.com/watch?v=WvJTbGGKpTA>

*Til lektion 3 - 4:*

* Lær fadervor med fagter (kopiark 3)
* Salmen: Ingen er så tryg i fare – tekst samt mulighed for illustration (kopiark 4)
* Lyt til - og syng med - når Sigurd synger fadervor:

<https://www.youtube.com/watch?v=WvJTbGGKpTA>

*Til lektion 5 - 6:*

# Gå sammen på opdagelse i Esben Hanefelt Kristensens illustration af fadervor. Hvad får I øje på?

<https://www.bibelselskabet.dk/webshop/plakat-fadervor-illustreret-af-esben-hanefelt-kristensen>

* Lav et fadervor armbånd – se vejledning (kopiark 5)
* Lav illustrationer til fadervor (se eksempel)

**Lektion 1 - 2**

Vor Fader du som er i himlene - Helliget blive dit navn - Komme dit rige

INTRO

Tekst: Fadervor: Matt 6,9-13. Fadervor findes også i Luk 11,1- 4-

* Gå på opdagelse i det store billede. Hvad mon eleverne får øje på? Er der noget på billedet, som de umiddelbart kan forbinde med bønnen fadervor?
* Læs evt. fadervor højt i kor
* Opgave: I hvilke sammenhænge møder vi bønnen fadervor
* Opgave - svar: Herre, lær os at bede
* Indledning til den første bøn i fadervor

VOR FAR, DU SOM ER I HIMLENE

* Hvem er det, man beder til ?
* Hvad/hvor er himlene?
* Hvad betyder det, når man i fadervor siger: Vor Fader
* Opgave: Find ord, der passer på ordet far
* Opgave: Løs sms-koden - svar: Gud hører bøn

HELLIGET BLIVE DIT NAVN

Måske har nogle af eleverne prøvet at vinde en medalje – at komme på førstepladsen. Tal evt. om at føle sig som noget helt særligt. Hvad betyder det, at Gud/Guds navn er hellig(t)?

* Tal om at navne har en betydning. Måske er der nogen der ved, hvad deres navn betyder?
* Hvis der er tid, kan I gå på nettet og søge på navnes betydning.
* Guds navn - billede: Moses ved den brændende tornebusk. Tekst: 2 Mos 3,5
* Opgave: Løs opgaven: Guds navn er: JEG ER
* Hvis der er tid, og det er muligt, kunne det være en idé at se et udsnit fra filmen: Prinsen af Egypten, hvor Moses møder Gud ved den brændende tornebusk (53:39)

KOMME DIT RIGE

* Tal om, hvor mange forskellige lande, de kender navnene på
* Opgave: Skriv navnene på nogle af de lande, de kender
* Tal om symbolerne: Tro, håb og kærlighed
* Læs og samtal om: Hvor er Guds rige - Hvad er Guds rige
* Tal evt. om den store mission, disciplene blev sendt ud på. Jf. missionsbefalingen i Matt 28,18-20

SUPPLERENDE

Ved behov for yderligere teksthenvisning i forbindelse med lektion 1 - 2 kan følgende tekster inddrages:

* Vor Fader: Matt 7,7-11
* Lignelsen om Den fortabte søn (Luk 15,11-32)
* Helliget blive dit navn: Om Jesu navn (Matt 1,18-21)
* Komme dit rige: Jesus forkynder om Riget (Matt 4,17)
* Lignelsen om sennepsfrøet (Matt 13,31-32)

**Lektion 3 – 4**

Ske din vilje som i Himlen, således også på jorden - Giv os i dag vort daglige brød - Forlad os vor skyld, som også vi forlader vore skyldnere

SKE DIN VILJE SOM I HIMLEN SÅLEDES OGSÅ PÅ JORDEN

* Opgave: Hvilke personer er med til at bestemme over jer?
* Hvad er Guds vilje – tal om de to ”bobler”
* Opgave: Hvad vil det sige ’at elske Gud’?
* Opgave: Hvem er min næste?
* Opgave: Hvilke gode ting, kan jeg gøre for min næste? Inden de skriver noget ned, kan I evt. lave små enkle dramastykker, der viser noget godt, man kan gøre for andre. Lad klassen give deres bud på, hvad dramastykket viste – og skriv til sidst nogle af de gode idéer ned
* Tal om - og syng - salmen: Ingen er så tryg i fare. Kopiark med salmen samt mulighed for at illustrere teksten findes under Kopisider

GIV OS I DAG VORT DAGLIGE BRØD

* Tal om talemåden: Uden mad og drikke duer helten ikke
* Tal evt. med eleverne om, hvem der sørger for, at de får noget at spise derhjemme hver dag…
* Dagligt brød - noget vi har brug for hver eneste dag - og som vi modtager af Guds hånd
* Billede: Israelitter samler manna i ørkenen
* Tekst: 2 Mos 16, 12 – 17: Vagtler og manna
* Opgave: Dagligt brød er ikke kun mad – men alt hvad vi har brug for at leve og have det godt. Tænk over og skriv 5 ting ’ i brødet’, som er nødvendige for at have det godt.

FORLAD OS VOR SKYLD, SOM OGSÅ VI FORLADER VORE SKYLDNERE

* Tal om hvad ordet skyld betyder – og om nødvendigheden af at sige UNDSKYLD
* Teksteksempler på vigtigheden af at bede om tilgivelse:

Jakob og Esau (1 Mos 27-33); Josef (1 Mos 37-45); Lignelsen om den fortabte søn (Luk 15, 11-32); Peters fornægtelse (Luk 22, 54-62)

* Opgave: Hvad kan vi have brug for at bede om tilgivelse for?
* Tekst: Matt 18,21-22
* Opgave: Hvor mange gange skal jeg tilgive min bror – svar: 77 gange
* Tal om forskellen på at sige PYT og at tilgive
* Tal om Guds tilgivelse – inddrag evt. nadveren som et synligt tegn på Guds tilgivelse
* Hvordan kan vi øve os i at tilgive andre?

SUPPLERENDE

Ved behov for yderligere teksthenvisning i forbindelse med lektion 3 - 4 kan følgende tekster inddrages:

* Ske din vilje: Jesus i Getsemane (Matt 26,36-46)
* Giv os i dag: Bespisningen i ørkenen (Matt 14,14-21)
* Forlad os vor skyld: Lignelsen om den gældbundne tjener (Matt 18,21-35)

**Lektion 5 – 6**

Led os ikke ind i fristelse, men fri os fra det onde - For dit er Riget og magten og æren i evighed! - Amen

LED OS IKKE IND I FRISTELSE

* Læs og tal om de to cases. Hvad skal Mette gøre – og hvad skal Andreas svare?
* Opgave: Hvad kan vi blive fristet til at gøre?
* Prøv sammen at forklare, hvad ordet samvittighed betyder

MEN FRI OS FRA DET ONDE

* Kig på billedet og tal om, hvad de kommer til at tænke på
* Tekst: Skabelsen og syndefaldet, 1 Mos kap. 1-3
* Opgave: Slangen – Djævelen = Guds MODSTANDER
* Opgave: Eksempler på onde ting som sker i vores verden

FOR DIT ER RIGET OG MAGTEN OG ÆREN I EVIGHED

* Tekst: Joh 3,16
* Opgave – Den lille bibel
* Tal om at have magt – at Guds magt er kærlighedens magt
* Opgave: Symboler på kærlighed

AMEN

* Tal om hvad ordet Amen betyder (det sker – det står fast – sådan er det!)
* Opgave: Streg de talebobler ud, som ikke betyder Amen

SUPPLERENDE

Ved behov for yderligere teksthenvisning i forbindelse med lektion 5-6 kan følgende tekster inddrages:

* Led os ikke ind i fristelse: Jesu fristelse (Matt 4,1-4)
* Men fri os fra det onde: Vandringen på søen (Matt 14,22-33)
* Afslutning: Missionsbefalingen (Matt 28,16-20)